AGF har fredag aften offentliggjort tilgangen af forsvarsspilleren Frederik Tingager, der for nylig fik ophævet sin kontrakt med Eintracht Braunschweig.

Fredag eftermiddag præsenterede AGF Alexander Muksgaard som ny spiller, og samme aften fortsætter Superliga-klubben så den defensive oprustning.

Klubben har på sin hjemmmeside offentliggjort tilgangen af den tidligere OB-stopper Frederik Tingager, der i december fik ophævet sin kontrakt i Eintracht Braunschweig.

Tilgangen glæder sportschef Peter Christiansen,

- Vi kender Frederik fra hans tid Superligaen, hvor han virkelig brændte igennem for OB og velfortjent fik muligheden i Tyskland. Frederik er en duelstærk spiller og til trods for sin højde er han både mobil og dygtig med bolden.

- Samtidig er han en hårdtarbejdende spiller, der ikke slår op i banen, når han møder modgang - så han har hele pakken til at være en god forsvarsspiller i AGF, siger Christiansen i en pressemeddelelse.

AGF oplyser i pressemeddelelsen, at 25-årige Tingager har fået en kotrankt, der gælder frem til 2021.





KØB BILLETTER TIL AGF's KOMMENDE HJEMMEKAMPE HER!